CELEX: 62020TN0522
Language: fi
Date: 2020-08-11 00:00:00
Title: Asia T-522/20: Kanne 11.8.2020 – Carpatair v. komissio

9.11.2020   
            
            
               FI
            
            
               Euroopan unionin virallinen lehti
            
            
               C 378/37
            
         
      Kanne 11.8.2020 – Carpatair v. komissio
      (Asia T-522/20)
      (2020/C 378/47)
      Oikeudenkäyntikieli: englanti
      
         Asianosaiset
      
      
         Kantaja: Carpatair SA (Timiş, Romania) (edustajat: asianajajat J. Rivas Andrés ja A. Manzaneque Valverde)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan valtiontuesta SA.31662 – C/2011 (ex NN/2011) – Timișoara International Airport – Wizz Air, jonka Romania on toteuttanut, tehdyn komission päätöksen
               
            
                  —
               
               
                  velvoittamaan Euroopan komission korvaamaan kantajan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa neljään kanneperusteeseen.
      
                  1)
               
               
                  Ensimmäinen kanneperuste, joka perustuu ilmeisiin arviointivirheisiin riidanalaisessa päätöksessä sikäli kuin kyse on vuoden 2010 AIP Ilmailukäsikirjan valikoivasta luonteesta.
                  
                              —
                           
                           
                              Kuten Romanian tuomioistuimet ovat todenneet, vuoden 2010 AIP Ilmailukäsikirjassa olleilla alennuksilla myönnettiin valtiontukea Wizz Airille Timisoaran lentokentällä.
                           
                        
            
                  2)
               
               
                  Toinen kanneperuste, joka perustuu tosiseikkojen arvioimiseen ilmeisen virheellisellä tavalla ja oikeudelliseen virheeseen sikäli kuin kyse on johtopäätöksestä, jonka mukaan lentokentän johdon ja Wizz Airin välisellä sopimuksella ei myönnetty viimeksi mainitulle perusteetonta etua.
                  
                              —
                           
                           
                              Lentokentän johdon toimintaa ei ensinnäkään voida rinnastaa markkinatalouden ehdoin toimivan yksityisen toimijan toimintaan. Toiseksi komissio katsoi virheellisesti, että sopimukset olivat yksittäisiä toimia, ja jätti huomiotta markkinataloustoimijatestin kannalta ratkaisevia seikkoja. Sopimusten tekohetkellä ennekoitavissa ollut kehitys osoitti, etteivät sopimukset olleet kannattavia lentokentän johdon kannalta keskipitkällä tai pitkällä aikavälillä.
                           
                        
            
                  3)
               
               
                  Kolmas kanneperuste, joka perustuu komission tekemiin oikeudellisiin virheisiin, koska se loukkasi huolenpitovelvoitettaan sikäli kuin on kyse kantajan väitteistä hintasyrjinnästä Timisoaran lentokentällä.
               
            
                  4)
               
               
                  Neljäs kanneperuste, joka perustuu siihen, että riidanalaisessa päätöksessä oi oikeudellisia virheitä, koska siinä jätetään huomiotta Wizz Airille alennettujen turvallisuusmaksujen muodossa myönnetty valtiontuki.